**uSchool - vállalkozói program középiskolásoknak**

****

**Szeretnél változást hozni a világba? Érdekel a klímaváltozás, a technológiák, a Marsra való utazás, vagy épp bármilyen társadalmi probléma? Betegségeket gyógyítanál vagy hátrányos helyzetben lévő emberekkel foglalkoznál? Szeretsz játszani és/vagy utazni? Filmet forgatnál? Mindehhez szükséges tudnod, hogyan valósíts meg egy projektet! Mi pedig megtanítunk arra, hogyan tudsz megélni abból, amit szeretsz!**

A uSchool ingyenes képzés 16-18 éves diákok számára. Csapatmunkában a szívedhez közel álló projekt megvalósításáért.

A uSchool klubjai 2018 január végén kezdődnek, a program június elejéig tart. 2018-ban legalább 4 különböző klubban folynak a foglalkozások, ahol tapasztalt vállalkozók, nagy- és kisvállalati partnereink mentorálják a jelentkezőket. A klubokba témakörök iránti érdeklődés alapján lehet jelentkezni.

Díjak: A döntőbe jutott csapatok prezentálhatnak a Brain Bar konferencia színpadán, a nyertes kijut Szlovéniába, a nemzetközi döntőre. A szlovén döntő nyertese pedig egyenesen az USA-ba.

Minden résztvevő nyer: felbecsülhetetlen értékű készségeket (csapatmunka, üzleti terv készítése, közönség előtti bemutatkozó beszéd stb), sikeres jövőbeli vállalkozókkal való kapcsolatokat, és leginkább azt, hogyan lehet kemény munka közben is jól érezni magad.

**uSchool Klubhostok és témáik**

* **Brit Kereskedelmi Kamara - Sharing economy, kommunikáció,**

Birtoklás helyett hozzáférés - erről szól a sharing economy. Tudás- és energia megosztás, utazás, bevásárlás, nyaralás megszervezése közösségen keresztül, ma már mindez lehetséges. Ha te is inkább tapasztalatszerzésre, utazásra költöd a pénzed, szívesen megismered a szomszédod, várunk itt, a sharing economy és kommunikációs klubban. Találd fel az új AirBnB-t!

* **KPMG - Környezeti és társadalmi fenntarthatóság,**

Klímaváltozás, országok közti migráció, túlfogyasztás, szegénység... mind olyan környezeti és a társadalmi fenntarthatósági ügyek, melyek a világ vezetőinek fő prioritásai, de meggyőződésünk, hogy mindannyiunk ügye. Hiszünk abban, hogy sokkal inkább innovációval lehet orvosolni ezeket a problémákat, mint törvényekkel. Készen állsz arra, hogy tegyél ellenük? Jelentkezz!

* **Heim Pál Alapítvány Alkotó tér - Oktatás, Life-long learning, Tréning, Pénzügyi tudatosság,**

A mai oktatási rendszerek az ipari társadalmat szolgálják, és talán Ti, diákok, akik aktív részesei vagytok ennek tudjátok a legjobban, hogy változásokra van szükség. A technológia exponenciális növekedése változtatja mindennapjainkat, leendő munkahelyeinket. Fel vagy rá készülve? Te is részt vennél az oktatás forradalmasításában? Online oktatási platformok, élethosszon át tartó tanulás... mi az, amit jobbá tennétek?

* **Invendor Kft, - Digitális egészségügy, Life Science, Fitness, Egészséges életmód (Online klub),**

A technológiai növekedés az egészségügyben is forradalmi változásokat hoz. Az emberek egészségüket saját kezükbe szeretnék venni, melyre számos kezdeményezés indult már – wellness, fitness, egészségügyi appliációk, melyek segítségével olyan vizsgálatokat tud az ember a konyhaasztalon végezni, amihez korábban kutatólaborok voltak szükségesek. Ha másokon segítenél, érdekel saját egészséged, jelentkezz!

* **United Way – Robotika, Játékok,**

A jövő a robotoké. Okos házakban élünk, robotok vezetik autóinkat, megjelennek a munkaerőpiacon és akár házainkban is? Érdekel a mesterséges intelligencia, van ötleted arra, hol lehetne robotokat alkalmazni? Vagy esetleg a szabadidőd játékra fordítanád és kedvenc sorozatodból alkotnál társasjátékot? Minderre van lehetőség, ha ebbe a klubba jelentkezel.

* **United Way – Fogyasztói termékek**

Számos olyan fogyasztói és dizájn termékkel találkozhattok az utcán, ami nem csak szép, de egyben hasznos is az emberek számára. Azonban rengeteg terület – mint például az egészségügy, a divat, a közlekedés és sorolhatnánk tovább - arra vár, hogy új termékeket találjatok fel. Kísérletezünk, prototípusokat építünk, 3D nyomtatunk és ha ügyesen dolgoztok, a program végére a kezetekbe foghatjátok saját terméketeket. Tetszik? Jelentkezz!

Az esélyegyenlőség jegyében az utóbbi két klubban lehetőséget adunk hallás-, mozgás- és/vagy látás sérült diákok számára. Hiszünk abban, hogy ezáltal a résztvevő diákoknak nagyobb rálátásuk lehet társadalmi kihívásokra.

### Jelentkezés

**Jelentkezés módja:** Az alábbi jelentkezési form kitöltésével, ill. motivációs levél és rövid önéletrajz megküldésével a reka.oswald@invendor.hu címre.

Jelentkezési form: <https://goo.gl/forms/lc8ECeY2owVETj3Q2>

**Jelentkezési határidő:** 2018.01.21

További információk és elérhetőségek: [www.uschool.hu](http://www.uschool.hu), reka.oswald@invendor.hu, +36 70 311 76 27